Cele 35 de hectare dedicate halelor de productie la parcul industrial Miroslava sunt ocupate acum in proportie de 93%. Primele doua firme vor incepe productia in septembrie - medicamente si produse alimentare. In total aici se vor face investitii de 70 milioane euro ce vor crea 2400 locuri de munca. Succesul e atit de mare incit administratia parcului industrial Miroslava a pregatit deja 26 de hectare pentru un al doilea parc."In 2020 speram sa fie functional acest al doilea parc industrial Miroslava. Avem deja liste de asteptare, speram sa umplem rapid cele 26 de hectare alocate. In plus cautam deja solutii de extindere, eventual de amenajarea al unui al 3-lea parc industrial daca cererea va fi si mai mare.

Avem deja negocieri cu doua companii foarte mari care au cereri speciale. Una vrea 5 hectare si anumite amenajari iar o companie germana foarte mare vrea sa investeasca 70 milioane euro in industria automotive. Dar pina nu inchidem negocierile nu putem dezvalui nici un nume", a declarat directorul parcului industrial Miroslava, Dorel Codina.



S-a pierdut o investitie de minim 200.000.000

Din pacate lipsa de infrastructura regionala a impiedicat cea mai mare lovitura pregatita de primaria Miroslava. "Am pierdut doua fabrici Bosh, una cu masini de spalat si o alta cu produse mai mari. Ei aveau nevoie de acces la calea ferata deoarece voiau sa faca distributie in Europa Centrala si de Nord iar timpii pe care-i ofera infrastructura feroviara din Romania nu-i avantajeaza. Voiau 24 de hectare si pentru aceste fabrici urma sa facem un parteneriat cu orasul Iasi. Era o investitie de peste 200 milioane euro in prima etapa si minim 2000 de noi locuri de munca. Din pacata pentru noi au plecat in judetul Hunedoara", a spus directorul parcului Miroslava 1.

Codina a explicat ce detalii tehnice au blocat investitia Bosch. "Noi avem cale ferata care traverseaza parcul industrial, dar nu e cale ferata tehnica ci o magistrala la care nu te poti intepa. Trebuia sa facem o investitie foarte mare, sa prelungim o linie de cale ferata pentru marfuri, sa o aducem de la Letcani. Costa numai asta 5.000.000 euro. Realitatea trista pentru noi e ca dincolo de munti e o alta lume, asta si lipsa autostrazilor impiedica multe companii sa investeasca in Moldova".



Se cauta investitii in productie, nu spatii care sa fie inchiriate

Dorel Codina a precizat ca prioritate la spatiile oferite la Miroslava au firmele care isi vor amenaja aici baze de productie. "Cind lucrezi de pe 3 laptop-uri e usor sa le iei, te urci in avion si te-ai relocat la prima crestere de cost. Daca insa faci productie si investesti serios in baza de productie, nu poti lua fabrica in spate si sa pleci. Cazul Delphi este emblematic. Delphi plateste citeva zeci de mii de euro pe an doar ca redevente pe teren, dar primaria Miroslava incaseaza milioane de euro din impozitele pe salarii. Deci interesul major este sa-i aducem si sa-i convingem sa creeze locuri de munca, de acolo vin cei mai multi bani", a spus Dorel Codina.

Boom-ul economic a dus Miroslava peste Pascani ca numar de locuitori

Investitiile private au fost completate in ultimii ani de investitiile publice. Comuna Miroslava are asfaltate drumurile catre toate cele 9 sate componente, are propria centrala de electricitate care acopera integrakl consumul institutiilor publice din zona iar numarul caselor a explodat. S-a ajuns ca in prezent in comuna amintita sa locuiasca, e drept ca nedeclarat oficial, peste 25.000 de persoane. "Miroslava a depasit Pascaniul ca numar de locuitori" se lauda primarul comunei, Dan Nita.

Add comment